หุ้นไทยปิดลบ 4.68 จุด ซึมเหมือนเพื่อนบ้าน
ตลาดหุ้นไทย วันที่ 22 ส.ค.62 ดัชนีปิดที่ระดับ 1,633.56 จุด ลดลง 4.68 จุด (-0.29%) มูลค่าการซื้อขาย 66,880.96 ล้านบาท
22 ส.ค. 2562

ตลาดหุ้นไทย วันที่ 22 ส.ค.62 ดัชนีปิดที่ระดับ 1,633.56 จุด ลดลง 4.68 จุด (-0.29%) มูลค่าการซื้อขาย 66,880.96 ล้านบาท 
นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยปรับตัวลงลักษณะคล้ายกับตลาดหุ้นในภูมิภาคเอเชียที่ซึมทั้งสัปดาห์ เนื่องจากนักลงทุนต่างรอดูหลายปัจจัย และเริ่มไม่มั่นใจทิศทางตลาดหุ้น
 
ทั้งนี้ แม้ไทยจะมีมาตรการกระตุ้นเศรษฐกิจแต่ก็ยังไม่แน่ใจว่าจะได้ผลสำเร็จแค่ไหน ทำให้นักลงทุนเลือกเล่นหุ้นตามข่าวรายวัน โดยเฉพาะหุ้นกลุ่มปลอดภัย อย่างกลุ่มโรงไฟฟ้าและกลุ่มสื่อสารกลับมาเป็นที่สนใจอีกรอบ ขณะที่หุ้นที่เชื่อมโยงกับเศรษฐกิจจะปรับตัวลง ยกเว้นหุ้นในกลุ่มค้าปลีก อย่างหุ้น BJC นอกนั้นจะระมัดระวังการลงทุน อย่างกลุ่มแบงก์ 
ด้านตลาดหุ้นภูมิภาคเอเชียวันนี้เคลื่อนไหวทั้งบวก-ลบเล็กน้อย ลักษณะเดียวกับตลาดบ้านเรา คือ Wait &amp; See ตอนนี้ตลาดฯรอความคืบหน้าของสงครามการค้าสหรัฐและจีนที่คาดว่าจะเจรจากันในสัปดาห์หน้า ส่วนกระแสเงินทุนเคลื่อนย้าย (ฟันด์โฟลว์)ในภูมิภาคขายติดต่อกัน 2-3 สัปดาห์ และเริ่มมีแรงซื้อกลับใน 1-2 วันนี้ ดังนั้นจึงยังไม่มั่นใจและต้องการรอทิศทางให้ชัดเจนก่อน 
แนวโน้มการลงทุนในวันพรุ่งนี้ (23 ส.ค.) นายมงคล กล่าวว่า ตลาดฯคงจะแกว่งไซด์เวย์ในช่วงรอปัจจัยใหม่เข้ามาสนับสนุน พร้อมให้แนวรับ 1,620 จุด ส่วนแนวต้าน 1,640 จุด
5 หลักทรัพย์ที่มีมูลค่าการซื้อขายสูงสุด 
1.PTT มูลค่าการซื้อขาย 3,543.41 ล้านบาท ปิดที่ 42.25 บาท ลดลง 0.75 บาท
2.GULF มูลค่าการซื้อขาย 3,099.47 ล้านบาท ปิดที่ 136.50 บาท เพิ่มขึ้น 3.50 บาท 
3.CPALL มูลค่าการซื้อขาย 2,022.04 ล้านบาท ปิดที่ 85.50 บาท ลดลง 1.00 บาท 
4.ADVANC มูลค่าการซื้อขาย 1,906.23 ล้านบาท ปิดที่ 230.00 บาท เพิ่มขึ้น 2.00 บาท
5.BTS มูลค่าการซื้อขาย 1,858.66 ล้านบาท ปิดที่ 13.30 บาท เพิ่มขึ้น 0.60 บาท